CELEX: 32009D0296
Language: bg
Date: 2009-03-25 00:00:00
Title: 2009/296/ЕО: Решение на Комисията от 25 март 2009 година за създаване на специална програма за контрол и инспекция във връзка с възстановяването на запасите от червен тон в източната част на Атлантическия океан и в Средиземно море (нотифицирано под номер C(2009) 2032)

26.3.2009   
            
            
               BG
            
            
               Официален вестник на Европейския съюз
            
            
               L 80/18
            
         
      РЕШЕНИЕ НА КОМИСИЯТА
   
   от 25 март 2009 година
   за създаване на специална програма за контрол и инспекция във връзка с възстановяването на запасите от червен тон в източната част на Атлантическия океан и в Средиземно море
   (нотифицирано под номер C(2009) 2032)
   (2009/296/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (1), и по-специално член 34в, параграф 1 от него,
   като има предвид, че:
   
               (1)
            
            
               През 2006 г. Международната комисия за опазване на рибата тон в Атлантическия океан (ICCAT) прие многогодишен план за възстановяване на ресурсите от червен тон в източната част на Атлантическия океан и в Средиземно море (Препоръка 06-05), който влезе в сила на 13 юни 2007 г. Този план за възстановяване на ресурсите беше транспониран в законодателството на Европейската общност (ЕО) временно чрез Регламент (ЕО) № 643/2007 на Съвета (2) и постоянно чрез Регламент (ЕО) № 1559/2007 на Съвета (3).
            
         
               (2)
            
            
               Препоръката на ICCAT 08-05, приета на 24 ноември 2008 г., изменяща Препоръка 06-05 за установяване на многогодишен план за възстановяване на ресурсите от червен тон в източната част на Атлантическия океан и в Средиземно море, съдържа важни промени. Тези промени са включени в предложението за транспониране на Препоръка 08-05 в правото на Общността, изпратено от Комисията до Съвета и Парламента.
            
         
               (3)
            
            
               За успешното изпълнение на многогодишния план за възстановяване е необходимо да се установи специална програма за контрол и инспекция, включваща Гърция, Испания, Франция, Италия, Кипър, Малта и Португалия, чиято цел ще бъде осигуряване на целесъобразно равнище на изпълнение на мерките по опазване и контрол, приложими към риболовните дейности във връзка с възстановяването на запасите от червен тон.
            
         
               (4)
            
            
               Тази специална програма за контрол и инспекция следва да бъде създадена за периода от 15 март 2009 г. до 15 март 2011 г. Получените при изпълнението на специалната програма за контрол и инспекция резултати следва да подлежат на периодична оценка, осъществявана в сътрудничество със съответните държави-членки.
            
         
               (5)
            
            
               С оглед хармонизиране на равнището на Общността на контрола и инспекцията, осъществявани върху риболова на вида червен тон, е целесъобразно да се установят общи правила за контрол и инспекция от страна на компетентните органи на съответните държави-членки и държавите-членки да приемат национални програми за контрол с цел спазване на тези общи правила. Поради това следва да бъдат определени референтни нива за честотата на провеждане на контрола и инспекциите, както и техните приоритети и процедури.
            
         
               (6)
            
            
               За да се осигури следене на нарушенията в съответствие с член 25 от Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (4), следва да се създаде рамка, в която съответните органи да могат да отправят искане за съдействие или да обменят съответна информация в съответствие с членове 34а и 34б от Регламент (ЕИО) № 2847/93 и член 28 от Регламент (ЕО) № 2371/2002.
            
         
               (7)
            
            
               Общите дейности по инспекция и надзор следва да бъдат осъществявани в съответствие със съвместните планове за разполагане, установени от Агенцията на Общността за контрол на рибарството, създадена с Регламент (ЕО) № 768/2005 на Съвета (5).
            
         
               (8)
            
            
               Мерките, предвидени в настоящото решение, са съгласувани със съответните държави-членки.
            
         
               (9)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   Предмет
   С настоящото решение се установява специална програма за контрол и инспекция, за да бъде осигурено уеднаквено изпълнение на многогодишния план, приет от ICCAT на 24 ноември 2008 г., за възстановяване на запасите от червен тон в източната част на Атлантическия океан и в Средиземно море.
   Член 2
   Обхват
   1.   Специфичната програма за контрол и инспекция по отношение на запасите от червен тон в източната част на Атлантическия океан и в Средиземно море обхваща:
   
               а)
            
            
               всички риболовни дейности на риболовни кораби, капани и стопанства;
            
         
               б)
            
            
               всички операции по улов, разтоварване на суша, прехвърляне, трансбордиране и поставяне в садки;
            
         
               в)
            
            
               всички свързани дейности на стопанства и предприятия, занимаващи се с поставяне в садки, угояване, отглеждане или преработка на червен тон и/или с търговия на продукти от същия вид риба, включително внос, износ, реекспорт, транспортиране и складиране;
            
         
               г)
            
            
               изпълнението на годишни риболовни планове;
            
         
               д)
            
            
               забраната за използване на самолети и хеликоптери за търсене на червен тон;
            
         
               е)
            
            
               риболова за забавление и спортния риболов;
            
         
               ж)
            
            
               приложението на схемата на ICCAT за съвместна международна инспекция;
            
         
               з)
            
            
               наблюдението и следенето на съвместни риболовни операции;
            
         
               и)
            
            
               прилагането на мерките, свързани с капацитета за риболов и отглеждане;
            
         
               й)
            
            
               изпълнението на програмата за наблюдение на държавите-членки и регионалната програма за наблюдение на ICCAT;
            
         
               к)
            
            
               прилагането на правилата за регистриране на разрешени кораби за улов на риба и други риболовни кораби.
            
         2.   Специалната програма за контрол и инспекция се прилага от 15 март 2009 г. до 15 март 2011 г.
   Член 3
   Национални контролни програми
   1.   Гърция, Испания, Франция, Италия, Кипър, Малта и Португалия създават национални програми за контрол в съответствие с общите правила, установени в приложение I, по отношение на дейностите, упоменати в член 2.
   2.   До 15 март 2009 г. и 2010 г. посочените в параграф 1 държави-членки представят на Комисията своите национални програми за контрол и графика за тяхното годишно изпълнение.
   3.   Националните програми за контрол съдържат всички данни, посочени в приложение II. Графикът за годишното изпълнение включва подробна информация относно отделените за програмите човешки и материални ресурси и посочва зоните, където тези ресурси ще бъдат разгърнати.
   Член 4
   Сътрудничество между държавите-членки
   Всички държави-членки си сътрудничат с държавите-членки, посочени в член 3, параграф 1, за изпълнението на специалната програма за контрол и инспекция.
   Член 5
   Инспекции от Комисията
   1.   Инспектори на Общността могат да осъществяват инспекции без съдействие от страна на инспекторите на съответните държави-членки в съответствие с член 27 от Регламент (ЕО) № 2371/2002.
   2.   Компетентният орган на съответната държава-членка оказва на инспекторите на Комисията съдействието, необходимо за осъществяване на инспекциите, предвидени в параграф 1.
   3.   Инспекторите на Комисията проверяват заключенията си заедно с инспекторите от съответната държава-членка. За целта те се срещат след всяка инспекция с длъжностни лица от компетентния орган на съответната държава-членка, за да ги уведомят за заключенията си.
   Член 6
   Съвместни дейности по инспекция и надзор
   1.   Държавите-членки, посочени в член 3, параграф 1, предприемат съвместни дейности по инспекция и надзор в съответствие със съвместния план за разполагане, разработен от Агенцията на Общността за контрол на рибарството въз основа на член 12 от Регламент (ЕО) № 768/2005. Осъществяването на инспекциите е в съответствие с разпоредбите на Препоръка 08-05, схемата на ICCAT за съвместна международна инспекция и приложение I към настоящото решение.
   2.   За тази цел съответните държави-членки:
   
               а)
            
            
               предприемат необходимото за това инспектори от другите засегнати държави-членки да бъдат поканени да участват в съвместните дейности по инспекция и надзор;
            
         
               б)
            
            
               разработват съвместни оперативни процедури, приложими към самолетите им, които осъществяват надзора.
            
         Член 7
   Уведомяване за дейности по инспекция и надзор
   Държава-членка, която възнамерява да проведе надзор и да инспектира риболовни кораби във води, които са под юрисдикцията на друга държава-членка, в рамките на съвместен план за разполагане, разработен в съответствие с член 12 от Регламент (ЕО) № 768/2005, уведомява за своите намерения органа, определен за център за контакти на заинтересованата крайбрежна държава-членка съгласно член 3 от Регламент (ЕО) № 1042/2006 на Комисията (6), както и Агенцията на Общността за контрол на рибарството. Уведомлението съдържа следната информация:
   
               а)
            
            
               вид, име и позивна на инспектиращите кораби и инспектиращите въздухоплавателни средства въз основа на списъка, посочен в член 28, параграф 4 от Регламент (ЕО) № 2371/2002;
            
         
               б)
            
            
               зоните, посочени в член 1, в които ще се провеждат надзорът и инспекцията;
            
         
               в)
            
            
               времетраенето на дейностите по надзор и инспекция.
            
         Член 8
   Нарушения
   1.   Държавите-членки, чиито инспектори разкрият каквото и да е нарушение в рамките на инспекция на посочените в член 2 дейности, съобщават на държавите, посочени в букви а) и б), датата на инспекцията и подробни данни за нарушението:
   
               а)
            
            
               съответната държава-членка на флага и/или договарящата страна на ICCAT и ако е необходимо,
            
         
               б)
            
            
               държавата-членка, в която се намира съоръжението за отглеждане или е установено дружеството, преработващо и/или търгуващо с продукти от червен тон.
            
         2.   Ако държавата-членка, чиито инспектори са разкрили нарушението, не предприеме последващи мерки, информираните съгласно параграф 1 държави-членки пристъпват към непосредствени целесъобразни действия, за да получат и разгледат доказателствата за нарушението. Те провеждат всяко необходимо последващо разследване за установяване на нарушението.
   3.   Държавите-членки, чиито инспектори открият действие или условие, което може да представлява сериозно нарушение съгласно определеното в Препоръка 08-05, незабавно уведомяват за това органите на държавата, под чийто флаг плава риболовният кораб, по директен начин, както и чрез секретариата на ICCAT и Комисията.
   4.   В случай че сериозно нарушение съгласно определеното в Препоръка 08-05 бъде открито на борда на риболовен кораб на Общността, държавата-членка на флага осигурява след инспекцията прекратяване на риболовната дейност на този кораб. Държавата-членка на флага изисква от риболовния кораб да се отправи незабавно към определено от нея пристанище, където започва разследване. Ако от риболовния кораб не бъде изискано да се отправи към пристанище, държавата-членка на флага своевременно представя обяснение на Комисията. Комисията изпраща тази информация на изпълнителния секретариат на ICCAT, който я предоставя на останалите страни по договора.
   5.   Държавите-членки си сътрудничат с оглед на това във всеки един случай да се гарантират сигурността и целостта на доказателството за установеното от инспекторите нарушение, ако преследването му е прехвърлено в съответствие с член 31, параграф 4 от Регламент (ЕИО) № 2847/93, на държавата-членка на регистрация.
   Член 9
   Информация
   1.   До края на всеки месец държавите-членки, посочени в член 3, параграф 1, съобщават на Комисията информация за този месец във връзка със:
   
               а)
            
            
               извършените дейности по инспекция и контрол;
            
         
               б)
            
            
               всички нарушения, като за всяко едно се предоставя следната информация за идентифициране на:
               
                           i)
                        
                        
                           риболовния кораб (име, флаг и външен идентификационен код), капан, стопанство или предприятие, осъществяващо преработка и/или търговия със съответните продукти от червен тон,
                        
                     
                           ii)
                        
                        
                           датата, часа и мястото на инспекцията; и
                        
                     
                           iii)
                        
                        
                           естеството на нарушението;
                        
                     
         
               в)
            
            
               хода на разследването по разкритите нарушения;
            
         
               г)
            
            
               всички съответни действия за координация и сътрудничество между държавите-членки.
            
         2.   Нарушението продължава да се посочва във всеки един последващ доклад, докато разследването приключи съгласно законовите норми в съответната държава-членка. Във всеки последващ доклад:
   
               а)
            
            
               се посочва етапът, на който се намира разследването (например висящо дело, в процес на обжалване, все още се разследва); и
            
         
               б)
            
            
               съдържа конкретни данни за всяка наложена санкция (например размер на глобите, стойност на конфискуваната риба и/или съоръжение, писмено предупреждение).
            
         3.   Ако нарушение бъде открито от инспектор на Общността на борда на кораб, плаващ под флага на друга държава-членка, органите на държавата-членка на флага без забавяне информират инспектора на Общността за последващите действия по отношение на нарушението.
   4.   Липсата на предприети действия се обяснява в докладите.
   Член 10
   Оценка
   Веднъж в годината в началото на септември Комисията провежда заседание на Комитета по рибарство и аквакултури, за да оцени спазването и резултатите от специфичната програма за контрол и инспекция с цел да подготви доклада, който Общността следва да представи на секретариата на ICCAT на 15 октомври всяка година.
   Член 11
   Адресати
   Адресати на настоящото решение са държавите-членки.
   
      Съставено в Брюксел на 25 март 2009 година.
      
         
            За Комисията
         
         Joe BORG
         
         
            Член на Комисията
         
      
   
   
      (1)  ОВ L 261, 20.10.1993 г., стр. 1.
   
      (2)  ОВ L 151, 13.6.2007 г., стр. 1.
   
      (3)  ОВ L 340, 22.12.2007 г., стр. 8.
   
      (4)  ОВ L 358, 31.12.2002 г., стр. 59.
   
      (5)  ОВ L 128, 21.5.2005 г., стр. 1.
   
      (6)  ОВ L 187, 8.7.2006 г., стр. 14.
   
      ПРИЛОЖЕНИЕ I
      ОБЩИ ПРАВИЛА ЗА НАЦИОНАЛНИТЕ ПРОГРАМИ ЗА КОНТРОЛ, ПОСОЧЕНИ В ЧЛЕН 3, ПАРАГРАФ 1
      Цели
      
                  1.
               
               
                  Общата цел на националните програми за контрол е проверяване на спазването на приложимите законови норми относно:
                  
                              а)
                           
                           
                              пълно наблюдение на операциите по поставяне в садки, които се осъществяват в териториалните води на Европейската общност;
                           
                        
                              б)
                           
                           
                              пълно наблюдение на операции по преместване;
                           
                        
                              в)
                           
                           
                              пълно наблюдение на съвместни риболовни операции;
                           
                        
                              г)
                           
                           
                              количествени ограничения на улова и всяко свързано с тях конкретно условие, включително наблюдение на усвоените квоти;
                           
                        
                              д)
                           
                           
                              годишни риболовни планове;
                           
                        
                              е)
                           
                           
                              всички документи, изисквани по реда на приложимите към вида червен тон законови норми, и по-специално за проверяване на надеждността на записаните данни;
                           
                        
                              ж)
                           
                           
                              специални технически мерки и условия за риболова на червен тон, предвидени в Препоръка 08-05, и по-конкретно спазване на правилата за минимален размер и свързаните условия.
                           
                        
            
                  2.
               
               
                  Конкретната цел на националните програми за контрол е да се достигне до уеднаквено прилагане на всички разпоредби от плана за възстановяване на запасите от червен тон, установен в Препоръка 08-05.
               
            Стратегия
      Националната програма за контрол е насочена към контрола и инспекцията на риболова и свързаните дейности на всички риболовни кораби, капани, стопанства и предприятия, занимаващи се с преработка и/или търговия на продукти от червен тон.
      Инспекциите на транспортирането и пускането на пазара на червен тон се използват като допълнително средство за кръстосана проверка, за да се провери ефикасността на контрола и инспекцията.
      1.1.   Приоритети
      Различните категории съоръжения са предмет на различна степен на приоритетност в съответствие с годишния риболовен план. Поради тази причина всяка държава-членка определя конкретни приоритети.
      1.2.   Целеви референтни показатели
      До 15 март всяка година държавите-членки определят своя график за инспекция, като вземат под внимание следните референтни нива:
      
                  Място на инспекцията
               
               
                  Референтно ниво
               
            
                  Поставяне в садки (включително събиране на продукцията)
               
               
                  Всяка операция по преместване в рибно стопанство трябва да е разрешена от държавата-членка на флага на риболовния кораб.
                  Всяка операция по поставяне в садки и процесът на събиране на продукцията подлежат на инспекция.
                  Всяка операция по поставяне в садки трябва да бъде документирана с видеозапис.
               
            
                  Инспекция в морето
               
               
                  Гъвкаво референтно ниво, което трябва да се установи след подробен анализ на риболовната дейност във всяка зона. Референтните нива за инспекция в морето посочват броя дни за патрулиране в зоната за възстановяване на запасите от червен тон, както и броя дни за патрулиране за установяване на риболовния сезон и вида на целевата риболовна дейност.
               
            
                  Операция по прехвърляне
               
               
                  Всяка операция по прехвърляне трябва да бъде предварително разрешена от държавата на флага въз основа на предварително уведомление.
                  Декларация за прехвърляне трябва да се изпрати след всяка операция по прехвърляне.
                  Всяка операция по прехвърляне трябва да бъде документирана с видеозапис.
               
            
                  Трансбордиране
               
               
                  Всички плавателни съдове за риболов, влизащи в определено пристанище за трансбордиране на червен тон, подлежат на контрол. Проверки на случаен принцип се извършват в пристанища, които не са в списъка на определените пристанища.
                  Всички кораби за преработка на риба се инспектират при пристигане преди започване на операциите по претоварване, както и преди потегляне след края на операциите по трансбордиране.
               
            
                  Съвместни риболовни операции
               
               
                  Всички съвместни риболовни операции трябва да са предварително разрешени от държавите на флага.
                  Държавите-членки създават и поддържат записи за всички съвместни операции, разрешени от тях.
               
            
                  Наблюдение от въздуха
               
               
                  Гъвкаво референтно ниво, което трябва да бъде установено след подробен анализ на риболовната дейност във всяка зона и като се отчитат наличните ресурси в държавата-членка.
               
            
                  Разтоварвания на суша
               
               
                  Всички кораби, влизащи в определено пристанище за разтоварване на червен тон, подлежат на контрол.
                  Проверки на случаен принцип се извършват в пристанища, които не са в списъка на определените пристанища.
               
            
                  Предлагане на пазара
               
               
                  Гъвкаво референтно ниво, което трябва да се установи след подробен анализ на проведената дейност по предлагане на пазара.
               
            
                  Спортен риболов и риболов за забавление
               
               
                  Гъвкаво референтно ниво, което трябва да се установи след подробен анализ на проведените дейности по спортен риболов и риболов за забавление.
               
            Задачи във връзка с инспекцията
      1.3.   Общи задачи във връзка с инспекцията
      За всеки осъществен контрол и инспекция се изготвя доклад, като се спазва образецът от настоящото приложение. За всеки отделен случай инспекторите проверяват и отбелязват в доклада си следното:
      
                  а)
               
               
                  подробни данни за самоличността на отговорните лица, както и за тези на кораба, служители на стопанството и др., които участват в инспектираните дейности;
               
            
                  б)
               
               
                  разрешителни, лицензи и специални разрешителни за риболов;
               
            
                  в)
               
               
                  съответни документи на кораба, като например бордови дневници, декларации за прехвърляне и трансбордиране, документи Т2М, документи за улов на червен тон на IССАТ, сертификати за реекспорт и други документи, необходими за контрола и инспекцията;
               
            
                  г)
               
               
                  подробни наблюдения върху размерите на екземплярите червен тон, които са уловени, хванати в капани, прехвърлени, трансбордирани, разтоварени на суша, транспортирани, отглеждани в стопанства, преработени или търгувани в контекста на спазване разпоредбите на плана за възстановяване на запасите;
               
            
                  д)
               
               
                  процента на съпътстващ улов на червен тон, задържан на борда на кораби, които не се занимават активно с улов на червен тон.
               
            В докладите за инспекцията се отбелязват данните относно всички съответни изводи от инспекцията в морето, получени чрез наблюдение от въздуха, в пристанища, капани, стопанства или в което и да е друго свързано с това предприятие.
      Тези изводи се сравняват с информацията, която други компетентни органи са предоставили на инспекторите, включително и получената от Системата за сателитно наблюдение на корабите (VMS) информация и списъка на корабите с разрешително, доклади на наблюдатели и видеозаписи.
      1.4.   Задачи за инспекцията при наблюдение от въздуха
      Инспекторите предоставят данните от наблюдението за целите на кръстосаните проверки, и в частност съпоставят данните за наблюдаваните риболовни кораби с данните от VMS и списъците на съдовете с разрешително.
      Инспекторите наблюдават и представят данни за ННН риболовни дейности и за използването на самолети или хеликоптери за търсене на риба.
      Специално внимание се обръща на затворените зони, сезонните периоди на риболов и на дейностите на флотилиите, към които се прилагат дерогации.
      1.5.   Задачи при инспекция в морето
      Когато мъртва риба се взема на кораба за риболов или се намира на борда на съда за преработка или транспортиране, инспекторите винаги проверяват количествата задържана на борда риба и ги сравняват със записаните данни в съответните документи на борда.
      Когато жива риба се прехвърля от кораб за риболов на съд за поставяне в садки/транспортен съд или от съд за поставяне в садки/транспортен съд в съоръжения за отглеждане на риба, инспекторите следва да се стремят да определят средствата, които са използвани от съответните лица за изчисляване на количеството прехвърлен жив червен тон. Ако са налични видеозаписи, инспекторите следва да ги използват и да проверят дали прехвърлените количества отговарят на това, което може да бъде установено от видеозаписите.
      Инспекторите системно проверяват:
      
                  а)
               
               
                  дали риболовните кораби имат разрешително за осъществяване на дейност (обозначителни знаци, идентичност, лиценз, специални разрешителни, разрешително и списък ICCAT);
               
            
                  б)
               
               
                  дали съответната информация е налична на борда и е надлежно попълнена и докладвана (бордови дневници, документи за улов на червен тон на IССАТ, декларация на ICCAT за прехвърляне/трансбордиране);
               
            
                  в)
               
               
                  дали риболовните кораби са оборудвани с действаща система за сателитно наблюдение на корабите (VMS);
               
            
                  г)
               
               
                  дали риболовните кораби не извършват дейност в затворени зони и дали спазват сезонните периоди за забрана на риболова;
               
            
                  д)
               
               
                  дали спазват квотите и ограниченията за съпътстващ улов;
               
            
                  е)
               
               
                  състава на улова от червен тон на борда по размери;
               
            
                  ж)
               
               
                  действителното количество червен тон на борда и начина на представяне;
               
            
                  з)
               
               
                  риболовните съоръжения на борда;
               
            
                  и)
               
               
                  присъствието на наблюдател, когато е необходимо.
               
            Инспекторите наблюдават и представят доклади за незаконните, нерегулираните и недекларираните (ННН) риболовни дейности и за използването на самолети или хеликоптери за търсене на риба.
      1.6.   Задачи при инспекция на операции по прехвърляне
      Инспекторите системно проверяват:
      
                  а)
               
               
                  дали капитанът на кораба за улов е изпратил до органите на държавата на флага предварително уведомление, подписано от регионалния наблюдател на ICCAT на борда;
               
            
                  б)
               
               
                  дали капитанът на кораба за улов е получил предварително разрешително от органите на държавата на флага;
               
            
                  в)
               
               
                  дали капитаните на корабите за улов са попълнили и предали на органите на държавата на флага декларацията за прехвърляне на ICCAT според приложението (приложение 3) към Препоръка 08-05;
               
            
                  г)
               
               
                  дали декларацията за прехвърляне е проверена от регионалния наблюдател на ICCAT на борда на кораба за улов и дали е предадена на капитана на кораба влекач;
               
            
                  д)
               
               
                  дали капитанът на кораба влекач е осигурил наблюдение на всички дейности по прехвърлянето чрез видеокамера във водата.
               
            1.7.   Задачи при инспекция на съвместни риболовни операции
      Инспекторите системно проверяват:
      
                  а)
               
               
                  дали необходимата информация относно съвместната риболовна операция е надлежно докладвана в риболовния бордови дневник;
               
            
                  б)
               
               
                  дали разрешително за съвместна риболовна операция е издадено на риболовните кораби от органите на техните държави на флага, като е използван моделът от приложение 6 към Препоръка 08-05;
               
            
                  в)
               
               
                  присъствието на наблюдател по време на съвместната риболовна операция.
               
            1.8.   Задачи при инспекция на разтоварването на суша
      Инспекторите системно проверяват:
      
                  а)
               
               
                  дали риболовните кораби имат разрешително за осъществяване на дейност (обозначителни знаци, идентичност, лиценз, специални разрешителни, разрешително и списък ICCAT);
               
            
                  б)
               
               
                  дали предварителното уведомление за пристигането за разтоварване на суша е било изпратено и съдържа вярна информация за улова на борда;
               
            
                  в)
               
               
                  дали риболовните кораби са оборудвани с действаща система за наблюдение на корабите (VMS);
               
            
                  г)
               
               
                  за риболовните кораби — дали съответната информация е налична на борда и е надлежно попълнена и докладвана (бордови дневници, документи за улов на червен тон, сертификат за реекспорт, декларация на ICCAT за прехвърляне и претоварване;
               
            
                  д)
               
               
                  действителното количество червен тон на борда и начин на представяне;
               
            
                  е)
               
               
                  състава на улова от червен тон на борда по размери (съпътстващия улов и правила за минимален размер);
               
            
                  ж)
               
               
                  риболовното съоръжение на борда;
               
            
                  з)
               
               
                  при разтоварване на суша на преработени продукти — дали коефициентите на IССАТ за превръщане се използват за изчисляване на еквивалентната закръглена стойност на теглото на преработения червен тон;
               
            
                  и)
               
               
                  дали екземплярите червен тон, които се предлагат от риболовните кораби в източната част на Атлантическия океан за продажба на дребно на крайния потребител, са правилно маркирани или етикетирани;
               
            
                  й)
               
               
                  дали опашките на екземплярите червен тон, разтоварени на суша от корабите с подхранка в източната част на Атлантическия океан, се маркират правилно.
               
            1.9.   Задачи при инспекция на трансбордирането
      Инспекторите системно проверяват:
      
                  а)
               
               
                  дали риболовните кораби имат разрешително за осъществяване на дейност (обозначителни знаци, идентичност, лиценз, специални разрешителни, разрешително и списък ICCAT);
               
            
                  б)
               
               
                  дали предварителното уведомление за пристигане в пристанището е било изпратено и съдържа вярна информация за трансбордирането;
               
            
                  в)
               
               
                  дали корабите за риболов, които имат намерение да трансбордират, са получили предварително разрешение от държавата, под чийто флаг плават;
               
            
                  г)
               
               
                  дали посоченото в предварителното уведомление количество за трансбордиране е проверено;
               
            
                  д)
               
               
                  дали съответните документи на борда са налични и надлежно попълнени, включително декларацията за трансбордиране, съответните Т2М и IССАТ документи за улов на червен тон и сертификат за реекспорт;
               
            
                  е)
               
               
                  ако става дума за преработени продукти — дали коефициентите на IССАТ за превръщане се използват за изчисляване на еквивалентната закръглена стойност на теглото на преработения червен тон.
               
            1.10.   Задачи при инспекция в съоръженията на стопанството
      Инспекторите системно проверяват:
      
                  а)
               
               
                  дали съответните документи са налични, надлежно попълнени и докладвани (документ за улов на червен тон, сертификат за реекспорт, декларация за прехвърляне, декларация за събиране на продукцията, декларация за трансбордиране);
               
            
                  б)
               
               
                  дали операцията по прехвърляне е предварително разрешена от органите на държавата-членка на флага на риболовния кораб;
               
            
                  в)
               
               
                  дали през цялото времетраене на прехвърлянето и събирането на продукцията от червен тон е присъствал наблюдател и дали той е потвърдил данните на декларациите за поставяне в садки;
               
            
                  г)
               
               
                  дали всички дейности по прехвърлянето от садки в стопанство са били наблюдавани чрез видеокамера във водата, освен ако садките не са директно закрепени към системата за швартоване.
               
            1.11.   Задачи при инспекция във връзка с транспортирането и предлагането на пазара
      Инспекторите системно проверяват:
      
                  а)
               
               
                  по отношение на транспортирането — съответните придружаващи документи и съпоставят данните от тях с действително транспортираните количества;
               
            
                  б)
               
               
                  по отношение на предлагането на пазара — дали съответните документи са налични и надлежно попълнени, включително съответния документ за улов на червен тон и сертификат за реекспорт.
               
            Доклад за инспекцията
      1.   Инспектор
      
      
                  1.1.
               
               
                  Име …
               
            
                  1.2.
               
               
                  Националност …
               
            
                  1.3.
               
               
                  Номер на личната карта на инспектора/вид (IССАТ) …
               
            2.   Вид инспекция
      
      
                  
               
               
                  Кораб в морето
               
            
                  
               
               
                  Трансбордиране
               
            
                  
               
               
                  В стопанството: прехвърляне във/събиране на продукцията
               
            
                  
               
               
                  Капан
               
            
                  
               
               
                  При разтоварване на суша
               
            
                  
               
               
                  Наблюдение от въздуха
               
            
                  
               
               
                  Транспортиране към сушата
               
            
                  
               
               
                  Предлагане на пазара
               
            3.   Кораб с инспектор на борда (ако е приложимо)
      
      
                  3.1.
               
               
                  Име и регистрация …
               
            
                  3.2.
               
               
                  Флаг …
               
            4.   Инспектиран кораб (стопанство) капан
      
      
                  4.1.
               
               
                  Име и регистрация …
               
            
                  4.2.
               
               
                  Флаг/държава-членка …
               
            
                  4.3.
               
               
                  Капитан/управител на стопанството (име) …
               
            
                  4.4.
               
               
                  Собственик/дружество (име и адрес) …
               
            
                  4.5.
               
               
                  Номер от регистъра на IССАТ …
               
            5.   Позиция
      
      
                  5.1.
               
               
                  Определена от инспектора: шир. дълж.
               
            
                  5.2.
               
               
                  Определена от капитана на риболовния кораб: шир. дълж.
               
            
                  5.3.
               
               
                  Час (GMT) на регистриране на позицията:
               
            6.   Дата …
      7.   Час
      
      
                  7.1.
               
               
                  При пристигане …
               
            
                  7.2.
               
               
                  При тръгване …
               
            8.   Риболовно съоръжение на борда
      
      
                  Гъргър
               
               
                  
               
            
                  Въдици (кораби с подхранка)
               
               
                  
               
            
                  Парагад
               
               
                  
               
            
                  Влачени въдици
               
               
                  
               
            
                  Други (да се уточни)
               
               
                  
               
            9.   Видове на борда, които са установени при наблюдението
      
      10.   Декларация и направени снимки с описание на обектите
      
      11.   Списък на инспектираните документи и коментар
      
      12.   Резултати от инспекцията на рибата на борда
      
      
                  Видове
               
               
                   
               
               
                   
               
               
                   
               
               
                   
               
            
                  Общ улов (kg)
               
               
                   
               
               
                   
               
               
                   
               
               
                   
               
            
                  Тип продукт
               
               
                   
               
               
                   
               
               
                   
               
               
                   
               
            
                  Инспектирана извадка
               
               
                   
               
               
                   
               
               
                   
               
               
                   
               
            
                  Процент под мин. размер
               
               
                   
               
               
                   
               
               
                   
               
               
                   
               
            13.   Коментар на инспектора
      
      14.   Коментар на наблюдателя
      
   
   
      ПРИЛОЖЕНИЕ II
      СЪДЪРЖАНИЕ НА НАЦИОНАЛНИТЕ ПРОГРАМИ ЗА КОНТРОЛ, ПОСОЧЕНИ В ЧЛЕН 3
      Националните програми за контрол посочват и:
      Средства за контрол
      —   Човешки ресурси
      Брой на инспекторите за суша и море, периоди и зони, за които тези инспектори могат да извършват дейност.
      —   Технически ресурси
      Брой на патрулните кораби и самолети, както и периодите и зоните, в които те могат да бъдат използвани.
      —   Финансови ресурси
      Бюджетната дотация за човешките ресурси, патрулните кораби и самолети.
      Указване на пристанища
      Списък на определените пристанища и определените часове, изисквани съгласно Препоръка 08-05.
      Годишни риболовни планове
      Подробни данни за всяка изготвена система за разпределяне на квоти, наблюдение и контрол на риболовния план.
      Протоколи за инспекции
      Подробни протоколи за всички дейности по инспекция.
      Насоки
      Насоки за инспектори, организации на производители и рибари.
      Протоколи за връзка
      Протоколи за изпращане на определените от друга държава-членка компетентни органи, които са отговорни за програмата за специален контрол и инспекция във връзка с вида червен тон.